钦定古今图书集成/理学汇编/经籍典/第151卷 > 宋郑樵诗辨妄 > 诗亡然后春秋作
## 钦定古今图书集成/理学汇编/经籍典/第151卷 > 宋郑樵诗辨妄 > 诗亡然后春秋作

胡文定公曰：“《邶鄘》以下多《春秋》诗，而谓诗亡然后《春
秋》作，何也？《黍离》降而为《国风》，天子无复有雅，而王者
之诗亡矣。《春秋》始隐，公适当诗亡之后，谓诗亡者，雅
诗亡也。”予谓不然，《春秋》作于获麟之时，乃哀公十四
年矣；诗亡于陈，灵公乃孔子未生之前，故曰：“诗亡然
后《春秋》作。”谓美刺之诗亡而褒贬之书作矣，非有定
义也。